Dairə (film, 2000)

Dairə () — rejissor Cəfər Pənahinin 2000-ci ildə çəkdiyi film. Film müasir İranda (XX əsrin sonları) qadınların asan olmayan talelərindən bəhs edir. Film Venesiya kinofestivalının ən yüksək mükafatı olan "Qızıl şir"-i qazansa belə İranda qadağan olunub.

 Süjet  
"Dairə" — bir neçə iranlı qadının öz həyatlarında hiss etdikləri cinsi diskriminasiyanı göstərən filmdir. Onlardan biri öyrənir ki qızının qız övladı dünyaya gəlib. Halbuki onlar uşağın oğlan olacağını gözləyirdilər. Ana burada qızının gələcəyi üçün narahat olur. Digər yanda isə yenicə həbsxanadan çıxmış bir neçə qadın göstərilir. Onlar pul tapıb öz doğma kəndlərinə qayıtmaq istəyirlər. Bir yanda isə qadının biri abort etdirmək istəyir. Pənahi bu qadınların keçmişi haqda heç nə demir, ancaq ölkəsindəki qadınların sıxışıb qaldığı tabuları, qadağaları bütün çılpaqlığı ilə göstərir.

Filmdə baş rol yoxdur bütün film qadınların İran cəmiyyətində qarşılaşdıqları gündəlik problemləri özündə göstərən kiçik hekayələrdən ibarətdir. Bu hekayələr bəzən bir birləri ilə qovuşurlar bu isə özlüyündə bir çevrə dairə yaradır. Film adı da məhz buna görə "Dairə"-dir.

 Rollarda 
 Nərgiz Məmizadə — Nərgiz
 Məryəm Parvin Almani — Arzu
 Müjgan Fərəmərzi — Müjgan fahişə 
 İlham Saboktəkin — İlham tibb bacısı
 Munir Ərəb — Munir bilet satıcısı
 Solmaz Pənahi — Solmaz
 Fereşte Sədri Orafayi — Pəri
 Fatimə Nağavi — Ana 
 Abbas Əlizadə — Pərinin atası
 Maidə Təhmasibi — Maidə 
 Ataullah Moğadas — Hacı
 Məryəm Şayeqan — Pərvanə

 Mükafatlar 
 2000-ci ildə Venesiya Kinofestivalında ən yüksək mükafat olan "Qızıl şir" mükafatı da daxil olmaqla 6 mükafata layiq görülüb. 
 2000-ci ildə ABŞ Kinotənqidçiləri Milli Şurası tərəfindən "İfadə azadlığı" mükafatına layiq görülüb.
 2001-ci ildə San-Sebastiyanda keçirilən kinofestivalda FİPRESSİ mükafatı qazanıb.

 İstinadlar 

 Xarici keçidlər 
 Dairə film IMDb saytında 

Kateqoriya:Cəfər Pənahinin filmləri
Kateqoriya:Farsca filmlər